Færslan er unnin í samstarfi við ZO-ON á Íslandi sem gaf úlpurnar á myndunum Fyrr í vetur duttu nokkrar af okkur Ynjum í lukkupottinn og fengum að velja okkur ZO-ON úlpu fyrir veturinn . Í þessari myndafærslu sýna fjórar af okkur sínar úlpur ! Hlý úlpa er fullkomin í jólapakkann og örugglega á óskalistanum hjá mörgum ! Berjast – Þessi dömuúlpa er ofboðslega hlý , en í henni er bæði dúnn og fiður . Auk þess er hún með flísfóðruðum hliðarvösum , en ekki skemmir fyrir hvað vasarnir eru stórir og góðir . Á úlpunni er áföst stillanleg hetta með gerviskinni . Úlpan hentar einstaklega vel í íslensku vetrarveðri . Jaki – Dömuúlpa sem er ótrúlega létt og lipur , en um leið mjög hlý og fullkomin vetrarúlpa fyrir þær sem vilja fyrirferðarminni úlpu . Úlpan er úr 100% næloni , með einangrun í ermum og bak - & framstykki . Hægt er að taka hettuna af , en hún er með áföstu gerviskinni . HÉR er hægt að skoða litaúrvalið á úlpunni og nálgast ítarlegri upplýsingar . Mjöll – Síð og góð dömuúlpa sem er með áfastri hettu . Úlpan er létt og þægileg , en hún skartar gerviskinni sem hægt er að taka af . Innan í úlpunni er flísfóður sem auðvelt er að renna úr þegar hlýna fer í veðri . Hliðarvasarnir á úlpunni eru flísfóðraðir og veita þannig meiri hlýju . Úlpan er úr bómul og nyloni . Hægt er að skoða úlpuna nánar HÉR .